Sagsnr. 2020 - 15328-65

**Referat fra møde i Stiftsrådet**

**torsdag den 3. september 2020 kl. 16.00**

|  |  |
| --- | --- |
| **Sted** | Vor Frue Kloster, Hestemøllestræde 3 A, Helsingør |
| **Mødedeltagere** | Biskop Lise-Lotte Rebel, domprovst Steffen Ravn Jørgensen, provst Grete Bøje, sognepræst Per Melhof, Søren Ødum Nielsen – Kgs. Lyngby provsti, Birthe Larsen – Frederikssund provsti, Otto Rühl – Helsingør Domprovsti, John Theil Münster – Rudersdal provsti, Hans-Henrik Nielsen – Ballerup-Furesø provsti, Mogens Kühn Pedersen – Gladsaxe-Herlev provsti, Birgit Sommer – Frederiksværk Provsti, Jens Bache – Gentofte provsti.  |
| **Afbud** | Sognepræst Kim Eluf Fischer Nielsen (kursus), sognepræst Cecilia Lotko Pontoppidan (barselsorlov), sognepræst Charlotte Gamborg Paaskesen (studieorlov), Michael Georg Clan – Fredensborg Provsti, Verner Bech – Hillerød Provsti, Tove Wissing Bahne – Rødovre-Hvidovre Provsti, Benny Klitbo – Glostrup Provsti, Niels Neerup Willumsen – Høje Taastrup Provsti.  |
| **Fraværende uden afbud** |  |
| **Fra stiftsadministrationen** | Stiftskontorchef Annette Nordenbæk og økonomisk specialkonsulent Morten Stützer |

 **DAGSORDEN BESLUTNINGSREFERAT**

|  |  |  |
| --- | --- | --- |
| **1** | **Godkendelse af dagsorden** | Forslag om et nyt pkt. 2, nemlig godkendelse af referat fra møde den 27. februar 2020. Med denne rettelse blev dagsordenen godkendt.  |
| **2** | **Referat af møde den 27. februar 2020 til godkendelse** | Referatet blev godkendt. |
| **3**  | **Referat af møde den 28. maj 2020 til godkendelse** | Referatet blev godkendt.  |
| **4** | **Meddelelser****-** ved formanden- ved biskoppen- ved stiftskontorchefen | Søren Ødum orienterede kort om dagsordenspunkt 8c, idet det på et tidligere stiftsrådsmøde har været nævnt, at der vil komme en ansøgning fra de 2 Distriktsforeninger i Helsingør stift om støtte til afholdelse af debatmøderne i Royal Stage, Hillerød den 31. august og 1. september 2020.Formanden har godkendt og underskrevet årsrapport for bindende stiftsbidrag og for stiftsmidlerne, og de ligger på hjemmesiden. Har modtaget to rapporter fra Århus stift: Kirken i byen og En nysgerrig folkekirke. Biskoppen konstaterede, at det er et underligt år at slutte sin gerning i. Der er meget travlt i stiftet, og det er ikke kun pga. bispevalg og menighedsrådsvalg. En del stillinger har nemlig været vakante under Coronanedlukningen. Biskoppen orienterede om, at der fortsat er mange ledige stillinger. Der skal være ordination den 4. oktober med forventeligt 3 ordinanter. Der er et godt antal ansøgere til embederne. Afskedsgudstjeneste forventes afholdt den 14. november 2020, kl. 11 i Domkirken i den form, som den kan have med de gældende Covidregler. Der arbejdes med at streame gudstjenesten i Sct. Mariæ kirke samt på stiftets Facebookside. Der vil være et let traktement fx i domkirken, Sct. Mariæ kirke, måske i fratergangene i klosteret efter gudstjenesten. Der vil i de to kirker tilsammen kun kunne deltage 300. Stiftsrådets medlemmer inviteres. Der afholdes ikke nogen landemodegudstjeneste i år. Stiftskontorchefen orienterede om, at der er afviklet 2 konsulentrunder hhv. 25. og 26. august, hvor der var besøg i alt ca. 10 steder. Det har pga. Covid kun været muligt at afvikle denne runde i år, men vi håber på, at vi næste år kan udbyde 2 runder igen. Kirkegårdskonsulent Birgitte Fink er fratrådt, og vi skal i gang med at finde en ny. Foreløbig bruger vi Susanne Wagner, der også er konsulent i Kbh Stift. Den kommende biskop skal bo i en midlertidig bolig, indtil den eksisterende bispebolig er istandsat. Under debatmødet den 1. september 2020 i Royal Stage blev det hævdet fra salen, at en byggesag fra et menighedsråd var indkommet til stiftsadministrationens behandling i 2018 og endnu ikke besvaret. Kontorchefen oplyste, at sagen for længst er besvaret, men at projektet ikke er godkendt.  |
|  | **Beslutningspunkter** |  |
| **5** | **Status for stiftsmidlerne**Bilag:- Oversigt over stiftsmidler og Kapital-  opgørelse for Helsingør Stift | Morten Stützer gennemgik status for stiftsmidlerne. Kursværdien på side 2 udgør xx,x, hvilket skyldes, at opgørelsen ikke var modtaget fra Jyske Capital på det tidspunkt, hvor oversigten blev udarbejdet. Den er efterfølgende modtaget og kursværdien udgjorde 61,3 mio. kr.Pr. 30. juni er indlån (inkl. EK) faldet med 5,9 mio. kr. siden 1. januar, hvilket primært kan forklares ved udbetaling af gravstedskapitaler (hjemfaldne og rate).Udlån er efter opkrævning af juni terminen 3,1 mio. kr. lavere end ved årets begyndelse.Udlånsprocenten er steget med 1,5%-point til trods for faldet i udlånet, hvilket skyldes at indlånet også er faldet. Dvs., at det vi kan låne ud af er blevet mindre. Den samlede likviditetsforskydning er -2,9 mio. kr. i første halvår, hvor det som nævnt er gravstedskapitalerne, der står for den største del.Bemærkelsesværdigt, at stiftsmiddellån påvirker likviditeten positivt i 1. halvår med 1,3 mio. kr. – dette takket være ekstraordinære afdrag på 7,4 mio. kr.Restbevillingerne på stiftsmiddellån er faldet med 12,1 mio. kr. siden 1. januar og samlet er der udbetalt 18,9 mio. kr. på lån i 1. halvår. Antal igangværende lån er vokset fra 68 til 69 og den gennemsnitlige løbetid er faldet til 26,9 terminer.Estimatet for indestående i kapitalforvaltningen udviser fortsat et kraftigt fald i perioden frem til og med primo 2024, hvilket hænger sammen med de forventede udbetalinger på restbevillingerne. Tidsplanen for projektet i Glostrup er blevet forrykket, hvorfor noget tilsvarende må forventes for estimatet.Som forventet udviser resultatet pr. 30. juni et mindre underskud (ca. 64 t.kr.), blandt andet som følge af det lille rentespænd, samt kurstab i forbindelse med salg af investeringsbeviser.I perioden 1. juli – dags dato er der udbetalt 11,9 mio. kr. på stiftsmiddellån og restbevillingerne er faldet med 10,5 mio. kr.Samlet er likvider og investeringsbeviser faldet med 4,4 mio. kr. og udgør pr. dags dato i alt 64,3 mio. kr. |
| **6** | **Bindende stiftsbidrag - 2020**Bilag:- Budgetopfølgning pr. 30. juni 2020 | Morten Stützer gennemgik status for det bindende stiftsbidrag. Samlet et overskud på kr. 234.129 mod et periodiseret budgetunderskud på kr. 424.833. Så en positiv budgetafvigelse på kr. 658.962.En stor del af afvigelsen kan ”corona-forklares”, idet stiftskonventet på Grundtvigs Højskole ikke blev afholdt.Folk & Kirke udviser et stort overskud. Halvdelen er dog blevet ”spist” af en faktura vedrørende omdeling, som først er modtaget ultimo august. |
| **7** | **Ansøgning fra Apostelkirken**Bilag:- Kopi af ansøgning fra Apostelkirken, Vester- bro om 15.000 kr i støtte til 2 sommerlejre med flygtninge og indvandrere – en kristen  Tværkulturel Sommerlejr og en Farsi Som- merlejr.Støtteudvalget i Helsingør Stift har tidligere modtaget disse ansøgninger og har bevilget det ansøgte beløb. Det er en tilbagevendende begivenhed og Støtteudvalget mener derfor, at det retteligt hører under Stiftsrådet.  | Formanden oplyste, at der har været afviklet lejr hhv. den 5.-9. juli og den 9. til 12. juli. Stiftsrådet vil støtte projektet fremover.  |
| **8** | **Ansøgning** |  |
| **a.** | **Arbejdsmiljøudvalget for Helsingør Stift**Ansøgning om 75.000 kr. i tilskud til finan-siering af 2 én dags kurser i hhv for- og efter-året 2021 for præster, menighedsrådsmedlem-mer og kirkefunktionærer.  | Stiftsrådet bevilger beløbet. Stiftsrådet ønsker en tilbagemelding fra kurserne. Stiftsrådet vil invitere arbejdsmiljøudvalget på et senere møde. |
| **b** | **Ansøgning om projektansættelse**Indstilling fra Religionspædagogisk Udvalg | Bilag med udtalelse fra formanden for udvalget er eftersendt den 3. september 2020. Stiftsrådet finder projektet meget relevant, men ønsker tillige menighedsrådene inddraget, sådan at et 5. medlem i provstiarbejdsgrupperne (som beskrevet i forslaget) bliver et lægt medlem. Stiftsrådet bevilger det ansøgte beløb med den angivne forudsætning.  |
| **c** | **Landsforeningen af MR** Ansøgning om støtte op til 65.000 kr. i forbindelse med afholdelse af 2 vælgermøder vedr. bispevalg | Stiftstrådet støtter ansøgningen og bevilger det ansøgte beløb.  |
|  | **Orienteringspunkter:** |  |
| **9** | **Stiftsinitiativprisen 2020** | Det er annonceret på DAP’en med frist 9. oktober, at prisen tildeles også i år. Der er foreløbig indkommet et forslag. Stiftsrådet er enige i, at prisen uddeles ved biskoppen og stiftsrådsformanden samt at kommunikationskonsulenterne adviseres, sådan at de kan sætte det på som en nyhed i Nyhedsbrevet.  |
| **10** | **Viborg Stift**Bilag:- Invitation med endeligt program til det fælles Stiftsrådsmøde i Viborg den 7. november 2020.  Tilmelding til mødet skal ske til stiftet/Lene Jensen: kmhel@km.dk, senest onsdag den 30. september 2020. Invitationen er også mailet til stiftsrådets medlemmer den 23/7-20 | Formanden vil gerne adviseres om, hvem der deltager. Tilmelding skal ske til stiftsadministrationen.  |
| **11** | **Aarhus Stift – KAS-GIAS**Bilag:- Status på genudbud af KAS-GIAS | Taget til efterretning.  |
| **12****a****b** | **Fællesfondens Budgetsamråd**Orientering ved Hans-Henrik NielsenBilag:- KM referat/ansøgning vedr. omprioriterings- puljen 2021- Kirkeministeriets slides fra den tekniske gennemgang i budgetsamrådet den 3. juni 2020 | Hans-Henrik Nielsen orienterede og gennemgik slides fra den tekniske gennemgang 3. juni. Stiftsrådet bemærkede, at f.s.v.a. Bibliarium skal der ske en løbende revurdering af projektets økonomi. Der skal ikke varigt gives ”underskudsgaranti” af den størrelse, der lægges op til fra 2025 og frem. Stiftsrådet ønsker løbende en årsrapport tilsendt for projektet, sådan at stiftsrådet kan følge projektets udvikling. Stiftsrådet støtter fase 1 (frem til og med 2024), og forudsætter, at underskuddet nedbringes samt at projektet føres som et selvstændigt regnskab i fællesfondens årsregnskab.  |
| **13** | **Den fælles kapitalforvaltning** Orientering ved John Theil Münster | John Theil Münster refererede fra det seneste møde, der fandt sted i forrige uge (majmødet blev aflyst). John T Münster deltog pr. skype. Bestyrelsen diskuterer nu, om man skal have lov at investere i aktier, og emnet behandles på næstkommende møde i oktober. Det vil i givet fald kræve en regelændring. Stiftsrådet ønsker ikke at bakke op om Roskilde Stifts forslag om, at der ikke må investeres i virksomheder med tilknytning til våbenindustrien. |
|  | **Orientering fra udvalg:** |  |
| **14** | **Ydre Mission**Bilag:- Invitation til Stiftsstævne om Missionsprojekt 2020, Strandmarkskirken den 6. sept. 2020. Evt. tilmelding til kirkefrokost: Strandmarks- kirkens kirkekontor tlf. 36782006 eller på  mail: strandmarks.sogn@km.dk senest den 31.8.2020. Invitationen er mailet til stiftsråds- medlemmerne den 22.6.2020 |  |
| **15** | **Folkekirkens Nødhjælp**Bilag:- Referat af møde i Folkekirkens Nødhjælp den 24. april 2020  | Tages til efterretning.  |
| **16** | **Religionspædagogisk Udvalg**Bilag:- Årsrapport for 2019 – 1. april 2020 | Tages til efterretning.  |
| **17** | **Mellemkirkeligt Udvalg**Bilag:- Referat af møde i MKU den 27. februar 2020 | Der er ikke fra stiftsadministrationen udsendt referat fra MKUs møde 18. juni. Referatet skal eftersendes.  |
| **18** | **Folkekirke & Religionsmøde**Bilag:- Invitation til den årlige leder- og netværks- konference 2020 ”Religiøsitet og faglighed i  velfærdssamfundet”, der afholdes d. 30.-31.  oktober 2020 i Aarhus. Tilmelding foregår via linket på invitationens følgemail (eller side 3 i selve invitationen) og tilmeldingsfristen er den 2. oktober 2020 Invitationen er mailet til stiftsrådets medlem-  mer d. 10. juni 2020 | Tages til efterretning.  |
| **19****a****b** | **Danske Kirkers Råd**Bilag: - Referat fra DKR’s årsmøde 2020Bilag:- Invitation til temadag om økumeni og diakoni. Afholdes den 29. august 2020.Invitation mailet til Stiftsrådets medlemmer den 13/8-20 | Tages til efterretning.  |
| **20** | **Medie- og kommunikationsudvalget**Bilag:- Referat af mødet den 19. august 2020 | Tages til efterretning.  |
| **21** | **Kommende møder**Torsdag den 19. november 2020 kl. 16.00Torsdag den 4. marts 2021 kl. 16.00 |  |
| **22** |  **Eventuelt** |  |

Mødet sluttede kl. 18.15

Per Melhof forlod mødet kl. 18.

Jens Bache forlod mødet 18.10.

Referent Annette Nordenbæk